Играо је на још три шампионата Европе (2003, 2005. и 2007. године), али тада није стизао до медаље. На Европском првенству 2003. године био је најефикаснији кошаркаш Србије и Црне Горе са 94 поена на седам сусрета. 2007. године селектор Славнић је Гуровића поставио за капитена репрезентације, чиме је постао први капитен репрезентације Србије. У овој опроштајној години у дресу са државним грбом био је први стрелац Србије на Европском првенству у Шпанији, са просеком од 19 поена по мечу (57 поена на три утакмице). Постигао је невероватну тројку за продужетак против Грчке, али подмлађена екипа није успела да прође групу.